text: Elbreytin er yrkisútbúgving innan el. Elektrikari arbeiðir við at leggja sterk- og veikstreym inn í t.d. sethús, skrivstovur, virki, skúlar og umborð á skipum. Hetta fevnir t.d. um ljós, motorar, elektroniskar stýringar til flutningsskipanir og framleiðslueindir.
text: #000000
text: Eisini fæst elektrikarin við fjarskiftis-, dátu- og antennuinnleggingar og at ráðgeva kundum í at velja elektriskar loysnir og gera arbeiðið í samstarvi við onnur yrki á arbeiðsplássinum.
text: #000001
text: Upptøkukrav: Skal hava fylgt undirvísingini til fráfaringarroynd fólkaskúlans (9.flokk)Útbúgvingarlongd við miðnám/FHS: 4 ár. Til ber at søkja skúlan, um frítøku fyri almennu lærugreinarnarLønar- og arbeiðsviðurskifti: HandverkarafeløginiEftir lokna útbúgving: Sveinabræv
text: #000002
text: Eisini ert tú vælkomin at venda tær til lestrarvegleiðing skúlans á lv@glasir.fo.
text: #000004
text: Møguleiki er at byrja á elbreytini við ella uttan lærupláss
text: #000005
text: Útbúgvingarkunngerðin fyri elektrikara sigur, at førleikarnir, lærlingurin skal hava ognað sær við útbúgvingarlok, eru hesir:
text: #000006
text: 2) at greiða úr hondum arbeiði á ella nær við spenningsleysa og spenningsleiðandi innlegging, talvuútbúnað og kaðalskáp,
text: #000008
text: 3) at menna arbeiðsgongdir og innleggingarloysnir innan yrkið,
text: #000009
text: 4) at greiða úr hondum innleggingar, sjálvvirkandi útbúnað og byggja upp smærri bólka- og stýritalvur innan bústaðir og vinnu og harafturat seta til brúkslutir sambært galdandi reglum og tryggja, at meginreglurnar fyri innlegging verða fylgdar,
text: #000010
text: 5) at góðskutryggja, undir hesum fremja viðkomandi mátingar og brúka útgerð á rættan hátt í sambandi við roynd og eftirskoðan av innlegginum, og harafturat evna til og umsita skjalfestingar, brúkaraleiðbeiningar og røktarætlanir,
text: #000011
text: 6) at greiða úr hondum jørð- og afturjavningarsamband,
text: #000012
text: 7) at greiða úr hondum viðlíkahald og skipaða leiting eftir breki, fyri síðani at betra um innleggingar og brúkslutir,
text: #000013
text: 8) at leggja káplar til dátunet og harafturat leggja inn tráðleyst net sambært galdandi reglum,
text: #000014
text: 9) at dimensionera stikk-, høvuðs- og bólkaleidningar, bólkatalvur, ljós- og kraftinnleggingar og harafturat maskininnleggingar,
text: #000015
text: 10) at brúka kunningartøkni til viðkomandi arbeiðsuppgávur,
text: #000016
text: 11) at ráðgeva og vegleiða brúkaran um, hvussu útbúnaður og innleggingar virka,
text: #000017
text: 13) at greiða úr hondum smærri sjálvvirkandi útbúnað, har ímillum at seta til 1- og 3-fasu brúkslutir, motorar við ymiskum stýringum og koplingum við støði í vitanini um teir vanligastu følararnar og rele-ini,
text: #000019
text: 14) at leggja inn, stýra, regulera og finna brek og veita tænastu og viðlíkahald á ljósbúnað innan bústaðir og vinnu,
text: #000020
text: 15) at greiða úr hondum íbindingar á veitingarkervi,
text: #000021
text: 16) at ráðgeva um og fremja orkumenning sambært galdandi krøvum,
text: #000022
text: 17) at leggja inn, forrita, viðlíkahalda og finna brek á sjálvvirkandi útbúnaði, undir hesum greiða úr hondum maskininnleggingar,
text: #000023
text: 18) at tilevna og rokna út ljósinnleggingar við atliti at hentleika, umhvørvi og orku,
text: #000024
text: 19) at leggja inn, forrita, viðlíkahalda og finna brek á sjálvvirkandi útbúnað innan bústaðir og vinnu, og
text: #000025
text: 20) at seta upp net til telefon, dátu og út- og sjónvarp innan bústaðir.
text: #000026
text: Her kanst tú lesa alt um útbúgvingina.
text: #000027